Dit is ’n verhaal wat die leser bewus maak van die verskillende maniere waarop ’n mens na die wêreld kan kyk, dit is ’n verhaal van hartstog en moord, een van ontdekking en aanvaarding.
Jan Vermeulen, bekroonde jeugromanskrywer, se eerste spanningsroman vir volwassenes het pas verskyn. Ilse Salzwedel gesels met hom oor Die vyfde Aspoester. In ’n kykie na interessante Suid-Afrikaanse nie-fiksie, gesels Ilse met Pieter-Louis Myburgh oor The Republic of Gupta, sy boek wat staatskaping blootgelê het. Hulle gesels onder meer oor die navorsing wat so ’n boek vereis. In sy bydrae oor die internasionale letterkunde, gesels Johan Myburg onder meer oor PEN Amerika se letterkundepryse.
Corina van der Spoel gesels met Willie Burger oor sy nuwe boek Die wêreld van die storie. Ilse Salzwedel gesels met Karen de Wet oor die kortlyste van die UJ-pryse wat pas bekendgemaak is. Johan Myburg deel interessanthede uit die internasionale boekewêreld, onder meer ’n gesprek deur die Skotse skrywer Phillip Kerr, wat verlede week oorlede is.